Finn Skårderud

Finn Skårderud (født 27. oktober 1956) er en norsk psykiater, forfatter og professor. 

Skårderud er oppvokst i Østerdalen: i Rendalen, Rena i Åmot og Elverum; og er utdannet lege (1982) ved Universitetet i Oslo. Han har spesialistutdanning innen psykiatri og er ekspert på spiseforstyrrelser. Skårderud er privatpraktiserende psykoterapeut og psykiater for toppidrettsutøvere for Norges olympiske komité.  

Skårderud har sammen med psykiatriprofessor Sigmund Karterud etablert Institutt for mentalisering. I 2014 var han en av stifterne av den ideelle stiftelsen Institutt for spiseforstyrrelser. Det nye instituttet, med navnet Villa Sult, er en rammeorganisasjon for flere virksomheter: behandling, forskning, undervisning og utdannelse. Utover dette har stiftelsen en ambisjon om å være i dialog med blant annet miljøer for kunst og kulturformidling.

Han er også engasjert i tverrfaglige tilnærminger til psykisk helse med vekt på å lese psykopatologiske fenomener ut fra både humanistiske, kulturelle, estetiske og medisinske tilnærminger. Han skriver regelmessig for den norske avisen Aftenposten og noe for den danske avisen Dagbladet Information.

Skårderud har skrevet essayer om film, litteratur og kunst. Han hadde sitt gjennombrudd overfor et bredere publikum med essaysamlingen Uro – en reise i det moderne selvet (1998). Blant andre av hans egne bøker er Federico Fellini (1999/2020), Sterk/svak. Håndboken om spiseforstyrrelser (2000) og Andre reiser (2004). Han har alene og sammen med andre skrevet om lag 20 bøker. Sammen med Øystein Lønn har han skrevet skuespillet Quisling. Undersøkelsen, som hadde urpremiere på Nationaltheatret og Teater Ibsen i 2005.

Bibliografi 
 1981: Sandinos barn. Det nye Nicaragua i opprørets Mellom-Amerika. (Sandved, E. & Skårderud, F. (red.)) Oslo: Pax forlag. Samproduksjon med det danske forlaget Modtryk
 1984: Farvel til institusjonen. Om deinstitusjonalisering i psykiatrien. (Skårderud, F.)  Oslo: Gyldendal
 1985: Galskap på rett vei. 17 innlegg om moderne psykiatri. (Abrahamsen, P. & Skårderud, F. (red.))  Oslo: Universitetsforlaget
 1991: Sultekunstnerne. Kultur, kropp og kontroll. (Skårderud, F.)  Oslo: Aschehoug
 Norsk paperbackutgave 2000. Dansk utgave 1992. København: Tiderne Skifter
 1991: Nervøse spiseforstyrrelser. (Skårderud, F.) (1994/1998).  Oslo: Universitetsforlaget
 1998: Kroppstanker. Kropp, kjønn og idéhistorie. (Skårderud, F. og Isdahl, P. J. (red.)).  Universitetsforlaget: Oslo
 1998: Uro. En reise i det moderne selvet. (Skårderud, F.)  Oslo: Aschehoug
 Norsk utgave 1999: Månedens bok i De norske bokklubbene. Norsk paperbackutgave 1999, i serien Alfa & Omega. Norsk paperbackutgave 2002, i serien Psykologi. 
 Dansk utgave 1999. København: Tiderne skifter. Dansk paperbackutgave 2000. Svensk utgave 1999. Stockholm: Natur & Kultur
 Svensk paperbackutgave 2001. Tysk utgave 2000. Hamburg: Rogner & Bernhard. Litauisk utgave 2001. Vilnius: Tyto Alba
 Russisk utgave 2003. Moskva
 Nederlandsk utgave. Amsterdam: Atlas. Kommer 2007
 1999: Federico Fellini. Et essay om kreativitet. Ariadne-serien. (Skårderud, F.) Oslo: Gyldendal
 2000: Sterk/svak: Håndboken om spiseforstyrrelser. (Skårderud, F.) Oslo: Aschehoug
 Paperbackutgave 2003. Dansk utgave 2002. København: Hans Reitzels forlag
 2004: Noen spor. (Pedersen, W., Sandmo, E. & Skårderud, F.) Essays. Oslo: Universitetsforlaget
 2004: Andre reiser. (Skårderud, F.) Essays. Oslo: Aschehoug
 Paperbackutgave 2005. Dansk utgave 2004. København: Tiderne Skifter. Svensk utgave 2004: Känslosamma resor. En bok om livet i rörelse. Stockholm: Natur & Kultur
 2005: Quisling. Undersøkelsen: En tekst for scenen.. (Lønn, Ø. & Skårderud, F.).  Oslo: Aschehoug
 2006: Utakter. Om helse- og sosialfaglig kompetanse i utdanning og praksis. (Fauske, H., Kollstad, M., Nilsen, S., Nygren, P. & Skårderud, F.)  Oslo: Gyldendal akademisk
 2010: Psykiatriboken. Kropp, sinn og samfunn. (Skårderud, F., Haugsgjerd, S. & Stänicke, E.). Oslo: Gyldendal akademisk
 2010: Mentalising and eating disorders. (Skårderud, F.). Lambert Academic Publishing
 2013: Miljøterapiboken. Mentalisering som holdning og handling. (Skårderud, F. & Sommerfeldt, B.). Oslo: Gyldendal akademisk.
 2014: Kjell Nupen. Deeps Marks and lasting impressions. (Nordgren, S & Skårderud, F.). Lund: Bokförlaget Arena
 2016: Høgh-Olesen, H., Dalsgaard, T. & Skårderud, F. (red.) Moderne personlighetspsykologi. (Høgh-Olesen, H., Dalsgaard, T & Skårderud, F.) Oslo: Gyldendal Akademisk
 2018: I skjønneste uorden. Møter med Edvard Munchs maleri "Pubertet". (*Skårderud, F.). Oslo: Orfeus forlag og Munchmuseet
 2018: Psykiatriboken. Kropp, sinn og samfunn. Andre utgave. (Skårderud, F., Haugsgjerd, S. & Stänicke, E.). Oslo: Gyldendal akademisk
 2018: Hunger. Mentalization-based treatments for eating disorders. (Robinson, P., Skårderud, F. & Sommerfeldt, B.). London: Springer
 2020: SULT. Mentaliseringsbaserte tilnærminger til spiseforstyrrelser. (Skårderud, F., Sommerfeldt, B. & Robinson, P.). Oslo: Gyldendal Akademisk

Priser 
 1992: Karl Evangs pris
 1998: Arthur Holmeslands sakprosapris
 2000: Gerlev-prisen, Danmark. «Gerlev-Prisen gives for en indsats, som i særlig grad har udviklet idrættens kvaliteter eller skabt fornyelse i synet på idrættens kulturelle placering og muligheder. Prisen gives til opmuntring af ytringsfrihed og demokrati og til støtte for initiativer, der tør anfægte den etablerede idrætspolitiske orden.»
 2018: Schizofrenidagenes ærespris
 2019: Sammen med organisasjonen Villa SULT han har stiftet fikk han Wenche Foss sin ærespris

Referanser

Eksterne lenker 

 Finn Skårderuds egenpresentasjon
 Finn Skårderud - Store norske leksikon 
 Kort presentasjon på Aschehougs nettsider

Norske psykiatere
Norske medisinprofessorer
Norske sakprosaforfattere
Norske forskere
Personer fra Rendalen kommune
Personer fra Åmot kommune
Personer fra Elverum kommune